Slovenská knižnica pre nevidiacich Mateja Hrebendu v Levoči

Leto s dobrou knihou 
Bibliografický leták pre nevidiace a slabozraké deti 
máj 2009

Milé deti!
Ponúkame Vám knihy z nášho knižničného fondu, ktoré si môžete zapožičať na prázdniny. V našej knižnici nájdete veľa zaujímavých titulov, ktoré Vám spríjemnia prázdninové dni. Uvádzame aspoň niektoré z nich, ktoré pribudli do nášho knižničného fondu v posledných mesiacoch. Pri ich čítaní Vám prajeme veľa zážitkov.

Zvukové knihy

FUTOVÁ, Gabriela 
Psia škola kocúra Červenochvosta  2 kaz., MP3
Načítala Lenka Ringošová.
príbehy o zvieratách
Červenochvost je malý kocúrik. Má len dva mesiace, preto sa musí naučiť všetko, aby dokázal prežiť v jednom byte s dvoma psími potvorami.
	
FUTOVÁ, Gabriela 
O voňavej Jelke  1 kaz., audio CD
Načítal: prevzaté. 
rozprávky – detské piesne
Rozprávka o voňavej princeznej Jelke s veselými pesničkami.

Záhada labyrintu bohov  diel 55, 3 kaz., MP3  
Načítal Pavel Sýkora.
romány detektívne pre deti a mládež
Traja pátrači musia vyriešiť problém rozostavenia sôch rôznych bohov, ale aj vypátrať, prečo sa natočený film nikdy nedostal na verejnosť.

MIČEKOVÁ, Ľudmila 
Na mori s Horácom Nelsonom  4 kaz., MP3
Načítala Valéria Fürješová.
romány dobrodružné pre deti a mládež
Kto by nechcel prežiť dobrodružné prázdniny na lodi, ktorá sa plaví po šírom mori.

PALACKOVÁ, Betka 
Priatelia aragonitu  6 kaz., MP3
Načítala Jana Dolanská. 
romány sci-fi pre deti a mládež
Príbeh o dvoch chlapcoch, ktorí pomocou zriedkavého minerálu si chcú splniť odvekú túžbu lietať.

BATESOVÁ, Michelle 
Jazda za mesačného svitu  2 kaz., MP3 
Načítala Jarka Hlaváčová. 
romány dobrodružné pre deti a mládež
Charlie navštevuje jazdeckú školu. Nedávno mal nehodu, pri ktorej spadol z koňa. Aké tajomstvo ho núti vzdať sa koní?

MAY, Karl 
Old Surehand diel 2 , 10 kaz., MP3
Načítal Peter Lejko. 
romány dobrodružné pre deti mládež 

Knihy v Braillovom písme

MÚDRA, Šarlota
Už to poznám, už to viem  zv. 1
obrázky – reliéfne
Tyflografická pomôcka pre nevidiace deti. Hygienická obsluha.

LESSMANN, C. B. 
Kamošky VI. : Roztržka  zv. 2 
romány dievčenské
Z penziónu sa vytratila radosť a porozumenie. Laura, Jazmína i Magda sa starajú už len samy o seba. Laura vyhodí Jazmínu zo spoločnej izby, Magda sa pochytí s Lilli, Filip sa nešťastne zamiluje a Laura si zúfa zo svojej učiteľky spevu...
PAVLOVIČ, Jozef 
Rozprávkam je do spevu  zv. 1
príbehy pre deti a mládež - piesne – ľudové 
Autor zábavnou formou zoznamuje deti s ľudovými piesňami v zaujímavých príbehoch.

MACEJÁKOVÁ, Soňa 
Tisíc očí - Thousand eyes  zv. 1  
príbehy pre deti a mládež - psy vodiace - výcvik 
V tejto knihe sa deti dozvedia o vodiacich psoch pre nevidiacich občanov.

STONE, Jeff 
Tiger  zv. 2 
romány dobrodružné pre deti a mládež 
Dnešné bojové umenia majú svoj pôvod v učení piatich mladých bojovných mníchov, podľa legendy známych ako päť predkov. Každý mal meno po zvierati, prvý bol tiger. 

STONE, Jeff 
Opica  zv. 2 
romány dobrodružné pre deti a mládež 
Ďalšia legenda o predkoch dnešného bojového umenia, druhý predok Opica.

KARPINSKÝ, Peter 
Rozprávky z múzea záhad a tajomstiev  zv. 1 
príbehy rozprávkové 
15 príbehov, ktoré opisujú neobyčajné záhady. 

VEREŠPEJOVÁ, Alžbeta 
Neplechy školníčky Agneše  zv. 1 
romány pre deti a mládež 
Školníčka Agneša je výnimočná. Miluje školu, všetky deti, ba aj hluk cez prestávky. Kniha je pre deti, ktoré majú radi prázdniny.

HOPKINS, Cathy 
Kamošky, schôdzky a nafukovacie podprsenky  zv. 2 
romány dievčenské 
Humorné príbehy troch dievčat - kamarátok na život a 
smrť.